《满江红 其一 题盛吟皋先生词集》
清代·潘榕

大著皇皇，直令我、小儒桥舌。因想像、丰标高雅，襟怀澹泊。

归隐醉倾郫井酒，宦游曾踏匡庐雪。把河山、笔底一齐收，奚囊阔。

凭吊古，音昂激。悲恸世，声呜咽。写悼亡哀句，调尤凄绝。

人老方知情更笃，意真乃见词亲切。漫誉扬、咳唾是珠玑，心头血。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。